ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย เงินกู้สวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2566

--------------🟑🟑🟑-------------

 อาศัยอำนาจตามระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ.2559 ข้อ 79(8) , ข้อ 107(10) ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วยสวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2561 ลงวันที่ 15 เดือนมิถุนายน พ.ศ.2561 และมติที่ประชุมคณะกรรมการดำเนินการ ชุดที่ 25 ครั้งที่5/2566 เมื่อวันที่ 12 พฤษภาคม พ.ศ.2566 ได้กำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2566 ดังต่อไปนี้

 ข้อ 1. ระเบียบนี้เรียกว่า “ ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2566”

 ข้อ 2. ระเบียบนี้ให้ใช้บังคับตั้งแต่วันถัดจากวันที่ประกาศเป็นต้นไป

 ข้อ 3. ในระเบียบนี้

 “สหกรณ์” หมายถึง สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “สมาชิก” หมายถึง สมาชิกสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “คณะกรรมการ” หมายถึง คณะกรรมการดำเนินการสหกรณ์ออมทรัพย์ข้าราชการกระทรวง

ศึกษาธิการจังหวัดตาก จำกัด

 “ประธานกรรมการ” หมายถึง ประธานกรรมการดำเนินการสหกรณ์ออมทรัพย์ข้าราชการ

กระทรวงศึกษาธิการจังหวัดตาก จำกัด

 “ผู้จัดการ” หมายถึง ผู้จัดการสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

 “เจ้าหน้าที่สหกรณ์” หมายถึง เจ้าหน้าที่สหกรณ์ออมทรัพย์ข้าราชการกระทรวงศึกษาธิการ

จังหวัดตาก จำกัด

 “ผู้รับโอน” หมายถึง ผู้รับโอนประโยชน์ตามหนังสือพินัยกรรมตั้งผู้รับโอนประโยชน์ที่สมาชิกจัดทำ และมอบไว้ให้กับสหกรณ์

 “เงินเดือน” หมายถึง เงินเดือนหรือค่าจ้างประจำหรือเงินบำนาญปกติแล้วแต่กรณี (ไม่รวม

เงินเพิ่มทุกประเภท)

 “เงินได้รายเดือน” หมายถึง เงินเดือน หรือค่าจ้างประจำหรือเงินบำนาญปกติและเงินเพิ่มค่า

ครองชีพหรือเงินที่จ่ายควบกับเงินเดือนหรือค่าจ้างประจำ

 “เงินสวัสดิการ” หมายถึง เงินสวัสดิการตามระเบียบว่าด้วยสวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2561

 ข้อ 4. การให้เงินกู้สวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2566 สมาชิกต้องยื่นคำขอกู้และจัดทำสัญญาเงินกู้ พร้อมทั้งแนบหนังสือแจ้งผู้รับโอนประโยชน์ ตามหนังสือพินัยกรรมตั้งผู้รับโอนประโยชน์

 ข้อ 5. สมาชิกที่กู้เงินกู้สวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2566 นี้ ต้องเป็นสมาชิกมาแล้วครบ 20 ปี และเป็นผู้ที่มีอายุครบ 60 ปีบริบูรณ์ขึ้นไป

 ข้อ 6. วงเงินให้กู้ไม่เกิน 100,000 บาท (หนึ่งแสนบาทถ้วน) และสมาชิกต้องส่งชำระสหกรณ์ฯ เป็นเงินต้นพร้อมดอกเบี้ย งวดละ 500 บาท(ห้าร้อยบาทถ้วน)โดยสหกรณ์คิดดอกเบี้ยในอัตราร้อยละ 5.00 ต่อปี

 ข้อ 7. เมื่อสมาชิกผู้กู้ถึงแก่กรรม สหกรณ์จะจ่ายเงินสวัสดิการเพื่อคุ้มครองครอบครัวสมาชิกที่ถึงแก่กรรม พ.ศ.2561 แก่ผู้รับโอนประโยชน์ โดยพิจารณาหักเงินกู้นี้คืนกลับสหกรณ์ฯ

 ข้อ 8. ในกรณีที่มีปัญหาเกี่ยวกับการปฏิบัติตามระเบียบนี้ ให้คณะกรรมการเป็นผู้วินิจฉัยชี้ขาด มติของคณะกรรมการดำเนินการถือเป็นที่สิ้นสุด

-2-

 ข้อ 9. ให้ประธานคณะกรรมการดำเนินการ เป็นผู้รักษาการตามระเบียบนี้

 ประกาศ ณ วันที่ 12 พฤษภาคม พ.ศ.2566



( นายสมศักดิ์ เลิศรัตนพันธุ์ )

ประธานคณะกรรมการดำเนินการ

สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด